näiteks kolme vihmavaba päeva. Ei, tegelikult oleks nüüd juba vaja vaid kahte. Ega siis  liiga ahneks ka saa minna. Eilse kuivaga sai ikkagi kogu meie ülekasvanud heinamaa jällegi khmm, inglise pargi väljanägemise:) ja nüüd võib järgmise niitmiseni sadada küll. Aga kaks päeva järjest kuiva- no pole ju palju tahetud! Tegelikult lepiks ka sellega, kui esimene päev oleks kuiv ja teine võiks siis vahetevahel tibada. See oleks veel kõige ideaalsem variant. Tegemata tee ju on hinge peal. Väike jupike ainult väravast trepini ja siis pisike haak sinna autoukseni kah. Kokku vast paarkümmend meetrit ja  näe, ei saa kuidagi tehtud. Kogu aeg kallab ja kui sellise ilmaga valama hakata, saan tsemendijõe, ei midagi rohkemat.  Mõned värvilised kivid ammugi valatud ja kivistunud ja seisid ilusasti trepi kõrval ootel virnas, et oma kohale paigutatud saada. Aga äkki olid nad muteerunud. Vot selliseks elukaks. Kas see on nagu mingi märguanne, et kelle pikkade hammaste rüüstet peagi oodata on. Näed, ei või ikka korrakski kodule selga näidata, kohe toimuvad mingid vallatused:) Iseenesest! Noh, kui teed ei saa,  sobib jäneski. Parem ikka kui mitte midagi:)